
До
ПРЕДСЕДАТЕЛЯ
НА ОБЩИНСКИ СЪВЕТ
БУРГАС
ДОКЛАДНА ЗАПИСКА

ОТ

ДИМИТЪР НИКОЛОВ – КМЕТ НА ОБЩИНА БУРГАС

ОТНОСНО: Даване на разрешение за изменение на ПУП - ПРЗ за УПИ ІІІ, в кв. 18 по плана на зона „А“, ж.р. „Меден Рудник“, ПИ с идентификатор 07079.651.310 по КК на гр. Бургас.

УВАЖАЕМИ ОБЩИНСКИ СЪВЕТНИЦИ,
Във връзка с реализиране на мероприятия, с цел осигуряване на условия за поддържане и охрана на изградени спортни площадки е необходимо да се проведе процедура по реда на чл. 134, ал. 1 т. 2 от ЗУТ за изменение на действащ ПУП за УПИ ІІІ, в кв. 18 по плана на зона „А“, ж.р. „Меден Рудник“, ПИ с идентификатор 07079.651.310 по КК на гр. Бургас.
 В УПИ III, кв. 18 по плана на зона А, ж.р. „Меден Рудник“ е изградено футболно игрище, за футбол на малки врати, което не е разположено в самостоятелен УПИ, с предвидено в него застрояване за обслужваща съоръжението сграда. Спортното игрище е с настилка от изкуствена трева, оградено е с метална ограда, но липсва обслужваща сграда към него. Същото е в сравнително добро състояние.

Съгласно действащ ОУП на гр.Бургас, одобрен с Решение № 51-1/21.07.11 г. на Общински съвет Бургас, имотите попадат в територия със самостоятелен устройствен режим утвърден с подобен устройствен план.

Съгласно действащ ПУП на зона „А“, ж.р. „Меден Рудник“, гр. Бургас, одобрен със Заповед № 844/24.07.1987 г. на Общински народен съвет Бургас, изменен със Заповед № 1360/31.05.2014 г. на Заместник кмета на Община Бургас УПИ III в кв. 18, е отреден „за спорт, озеленяване и паркинг“. В УПИ са реализирани футболно игрище и оградено пространство за разхождане на домашни любимци, както и пешеходни алеи обслужващи същите в т.ч. и осигуряващи достъп до източния вход на двора на у-ще „Елин Пелин“ всичките като елементи на благоустрояване.

УПИ ІІІ в кв. 18 по плана на зона „А“, ж.р.„Меден Рудник“, ПИ с идентификатор 07079.651.310 по КК на гр.Буграс е собственост на Община Бургас, съгласно акт № 5277/23.10.2008 г. за публична общинска собственост.

От експерти на Община Бургас служебно са изготвени задание за проектиране и предложение за изменение на ПУП - ПРЗ за УПИ ІІІ в кв. 18, по плана на зона „А“, ж.р. „Меден Рудник“, ПИ с идентификатор 07079.651.310 по КК на гр. Бургас.

Със заданието за проектиране и предложението за изменение на ПУП - ПРЗ за УПИ ІІІ, в кв. 18 по плана на зона „А“, ж.р. „Меден Рудник“, ПИ с идентификатор 07079.651.310 по КК на гр. Бургас се предлага от УПИ ІІІ да се обособят три нови самостоятелни УПИ – УПИ ІІІ, в югозападната част на бивш УПИ ІІІ, с функционално отреждане „за спорт, озеленяване и паркинг“, УПИ ХІІ, в североизточната част на бивш УПИ ІІІ, с функционално отреждане „за спорт, озеленяване и паркинг“ и УПИ ХІ, с функционално отреждане „за спорт, озеленяване и паркинг“, за  изграденото спортно игрище, с предвиждане в него на нови застроителни петна за обслужващи сгради. С изменението на ПР се предлага да се измени северозападната граница на УПИ, като част от него, представляваща алея за достъп до училище „Елин Пелин“ и озеленяване в размер на 1093 кв.м. се предаде към уличната регулация и между УПИ ІІ и нов УПИ ХІ да се предвиди пешеходна алея за улесняване на достъпа до училището. Провеждането на алеята е съобразено с реализираното на място благоустрояване и изградени елементи на техническата инфраструктура.
Изменението на плана е допустимо по реда на чл. 134, ал. 1, т. 2, във връзка с ал. 9 и чл. 39, ал. 3 от ЗУТ.
По реда на чл. 127, ал. 1 от ЗУТ е проведено обществено обсъждане на 28.02.2018 г. За проведеното обществено обсъждане е съставен протокол с присъствен лист.
Служебното предложение е разгледано на заседание на ОЕСУТ, проведено на 13.02.2019 г. С решение, обективирано в Протокол № 4/13.02.2019 г., т. 1 от дневния ред ОЕСУТ е изразил положително становище по направеното предложение. Инвестиционното намерение е съгласувано с РИОСВ – Бургас със становище изх. № ПД – 370 -1/25.02.2019 г.
Предвид изложеното, на основание чл. 21, ал. 1, т. 8 и т. 11 от ЗМСМА, във връзка с чл. 134, ал. 1, т. 2 от ЗУТ и като взех предвид решение на ОЕСУТ, изразено с протокол № 4/13.02.2019 г., по т. 1 от дневния ред на ОЕСУТ на Община Бургас предлагам на Общински съвет Бургас да вземе следното:
Р Е Ш Е Н И Е:

На основание чл. 21, ал. 1, т. 8 и т. 11 от ЗМСМА и чл. 134, ал. 1, т. 2 от ЗУТ, Общински съвет Бургас дава съгласие за изменение на ПУП - ПРЗ за УПИ ІІІ, в кв. 18 по плана на зона „А“, ж.р. „Меден Рудник“, ПИ с идентификатор 07079.651.310 по КК на гр. Бургас и предлага на Министъра на младежта и спорта във връзка с чл. 134, ал. 9 и чл. 39, ал. 3 от ЗУТ да разреши изменение на ПУП - ПРЗ за УПИ ІІІ, в кв. 18 по плана на зона „А“, ж.р. „Меден Рудник“, ПИ с идентификатор 07079.651.310 по КК на гр. Бургас, с който от УПИ ІІІ да се обособят три нови самостоятелни УПИ – УПИ ІІІ, в югозападната част на бивш УПИ ІІІ, с функционално отреждане „за спорт, озеленяване и паркинг“, УПИ ХІІ, в североизточната част на бивш УПИ ІІІ, с функционално отреждане „за спорт, озеленяване и паркинг“ и УПИ ХІ, с функционално отреждане „за спорт, озеленяване и паркинг“, с предвиждане в него на нови застроителни петна за обслужващи сгради и се предвиди пешеходна алея между УПИ ІІ и нов УПИ ХІ за улесняване на достъпа до училище “Елин Пелин“, при съобразяване с реализираните елементи на техническата инфраструктура.
Приложения: АПОС № 5277/23.10.2008 г.; задание за проектиране и предложение за изменение на ПУП – ПРЗ; протокол от проведено обществено обсъждане и присъствен лист; Протокол - решение № 4/13.02.2019 г., т. 1 от дневния ред на ОЕСУТ на Община Бургас; становище изх. № ПД – 370 -1/25.02.2019 г. на РИОСВ – Бургас.

